ฝังเข็มยาคลุมมา 1ปี2เดือน มีอะไรกันป้องกันบ้างไม่ป้องกันบ้าง แต่หลั่งในตลอด จะมีโอกาสท้องไม๊ค่ะ
สวัสดีค่ะ ประสิทธิภาพในการป้องกันการตั้งครรภ์ของยาฝังคุมกำเนิดถือว่าดีมาก ตามทฤษฎีแล้ว จะมีโอกาสการล้มเหลวทำให้เกิดการตั้งครรภ์ได้เพียง 0.05% หรือเท่ากับ 1 ใน 2000 คนซึ่งดีกว่ายาเม็ดคุมกำเนิดและยาฉีดคุมกำเนิด และจากรายงานการใช้งานจริงต่างๆ ทั่วโลกก็พบการตั้งครรภ์เกิดขึ้นน้อยกว่า 1 คนใน 1000 คนที่ฝังยาคุมในระยะเวลา 3 ปี ดังนั้นโอกาสที่ จะตั้งครรภ์จึงถือว่าน้อยอย่างยิ่งค่ะ